GiliGold/VAD_KnessetCorpus huggingface dataset:
אלון שוסטר:  אני שמעתי פה מספרים ראשונים
אלון שוסטר:  לגיטימי לגמרי לחבור עם שתי הוועדות, שכמובן ועדה אחת לא מייצגת את כל המטופלים, ועדה שנייה לא מייצגת את כל המטפלים
אלון שוסטר:  אבל כל הכבוד, ותודה ליושבי-ראש שהביאו את הנושא
אלון שוסטר:       אני רוצה להגיד כמה מילים לגבי המטפלים רק בשביל לקבל את הקונטקסט על מה מדובר
אלון שוסטר:  אני בא מעוטף עזה, אשתי תרפיסטית במרכזי החוסן בשדרות ובשער הנגב, והיא בעוונותיה ילידת ארגנטינה, דוברת ספרדית, ולאחרונה בעקבות המבצע היא מעבירה סדנאות קצרות למטפלות שלנו, המטפלות של הקשישים שחיות יחד איתנו
אלון שוסטר:  איך אומרים, עבודת קודש זה אנדרסטייטמנט, מרגשות, מקצועניות, אני לא מכיר תלונה אחת
אלון שוסטר:  זה אחד
אלון שוסטר:        הדבר השני, אני מתחבר, בלי שמות, מכיר אירוע מקרבה גבוהה, תלונה של עובדת על אונס של בן משפחה של מטופלת, שעבר חוויה קשה ביותר של עשרה ימים מעצר והוא שוחרר לחלוטין, והגברת מסתובבת
אלון שוסטר:  על השאלה מה עושים בהמשך אני מקבל – אין דין אזרחי ישראלי כדין מי שלא אזרח ישראלי
אלון שוסטר:  אז הנוהל הוא נכון, העברת המידע
אלון שוסטר:  תודה לכם
מירב כהן:  נתחיל עם המשטרה
מירב כהן:  בבקשה, תתייחסי לשלושת החלקים האלה – שיתוף מידע, מה עושים, ואחרי שעושים איך משקפים את זה למשפחות שבאות לקלוט עובד חדש
מירב כהן:  אגב, בהתייחסות יש עובדים זרים ויש עובדים ישראלים
מירב כהן:  בעיניי, השאלות רלוונטיות לשניהם אבל זה קצת מקרים שונים
נטלי דרורי: אוקיי
נטלי דרורי:  צוהריים טובים לכולם - - -
מירב כהן: לבקשת היושב-ראש, נתעסק בזרים
אליהו מרידור: כלי ההתמודדות הם אחרים
אליהו מרידור:  הציפיות, האתגרים הם אחרים
מירב כהן: בעיניי לא
מירב כהן:  בעיניי, אם מטפל ישראלי או מטפל זר מכה או כולא בבית או אני לא יודעת מה, זה אותו הדבר, רק שזה יותר מועד לפורענות כשבן אדם גר אצלך
אליהו מרידור: כשהוא גר אצלך, כשיש לו פחות טביעות אצבע המשכיות לנוכחות שלו בגבולות המדינה, וכשהיכולת שלו להיטמע ופשוט לעבור ממקום למקום היא גבוהה יותר
אליהו מרידור:  אין ספק שהבעיה חולשת ונוגעת לצערי במגוון רחב של ממשקים, גם עובדים ישראלים, ואם זה במוסדות סיעוד, אז יכול להיות שגם עם עובדים פלשתינאים שהם גם זרים
אליהו מרידור:  אבל אני מבקש יותר להתמקד בעובדים הזרים שמגיעים לארץ, מה שנקרא באופן אווירי, ובדגש מרוכז על מטפלים בבתים
אליהו מרידור:  במוסדות סיעוד יש קצת יותר כלים, יש קצת יותר בקרה, זה סיפור שהוא קצת אחר
אליהו מרידור:  לא שהוא פחות חמור, אבל - - -
מירב כהן: זאת מערכת ממוסדת
אליהו מרידור:  ואני צריך כרגע– וזה מה שאני מצפה מכם – שהמרכז יהיה המטופלים והממשק עם המטפלים בבתים, בסדר?
נטלי דרורי: אוקיי, אני אנסה לענות
נטלי דרורי:  שוב, צוהריים טובים, אני ממדור נפגעי עבירה בחטיבת החקירות
נטלי דרורי:  אני אתחיל ואומר כך, ביולי אשתקד הופץ מסמך הנחיות ודגשים לאוכלוסיית החוקרים, שעוסק בכל הנושא של חקירת מקרים שבהם הייתה אלימות כלפי קשישים
נטלי דרורי:  כשאני מדברת על קשישים בהתאם לחוק העונשין, אני מדברת על אדם שגילו 65 ומעלה
נטלי דרורי:  על פי המסמך הזה, החוקרים נדרשים לתת עדיפות לטיפול במקרים האלה
נטלי דרורי:  זה קודם כול
נטלי דרורי:       כשמדובר במקרים של אלימות על ידי עובדים זרים, יש הנחיה מאוד מאוד ברורה שעל כל מקרה כזה מועבר דיווח לרשות האוכלוסין וההגירה, על מנת שמעבר - - -
אליהו מרידור: ללא הגבלת גיל המטופל